روسیا پرزیدنتی ولادیمیر پوتین، جمهورباشقانی رجب طیب اردوغانین دعوتی ایله تورکیه‌یه گله‌جک.
روسیا پرزیدنتی سؤزچوسو دمیتری پئسکوو، پوتینین جمهورباشقانی اردوغانین تورکیه‌یه دعوتینی ممنونیتله قبول ائتدیگینی آچیقلادی.
باشکند موسکوادا ژورنالیستلره آچیقلاما وئره‌ن پئسکوو، ایکی لیدئر آراسین‌داکی گؤروشمه‌لرده اردوغانین پوتینی دعوتینین گوند‌مه گلدیگینی بیلدیره‌رک، "هم حؤکومتلرآراسی کمیسیوندا، هم ده ایکی لیدئرین باشقانلیغین‌داکی گؤروشمه‌لرده معین فاصیله یاراندی" دئدی.
پئسکوو، اردوغان سؤزوگئدن گؤروشمه و تدبیرلری تورکیه‌ده گئچیره‌بیله‌جگینی سؤیله‌دیگینی بیلدیردی.
پئسکوو، "پوتین اردوغانین دعوتینی ممنونیتله قبول ائتدی. سالیقن و لیدئرلرین ایش ترافیکی ایمکان وئره‌ن کیمی، پوتین تورکیه‌یه سفر ائد‌جک" ایفاده‌سینی ایشلتدی.
آمریکانین دونن آخشام روسیایا چاتدیردیغی گوونلیک ضمانتی ایله باغلی یازیلی جاوابینی آچیقلایان پئسکوو، پوتینین سؤزوگئدن جاوابی شخصاً اوخودوغونو سؤیله‌دی.
آمریکا و ناتونون روسیانین اساس راحاتسیز‌لیغینی رد ائتدیگنه دقت چکه‌ن پئسکوو:
"آمریکا و ناتونون یازیلی جاوابلارینی اینجه‌له‌مک اوچون واخت لازیم‌دیر. تله‌سیک نتیجه چیخارمامالیییق" دئدی.
